ZAPISNIK

[bookmark: _Hlk79584113]31. sjednice Vijeća Mjesnog odbora „Petar Krešimir IV.“ održane 12. prosinca 2023. u prostorijama Mjesnog odbora „Petar Krešimir IV.“ s početkom u 16,00 sati

Nazočni članovi Vijeća Mjesnog odbora „Petar Krešimir IV.“: Senada Kulašić, Robert Lokar, Hubert Loos, Tomislav Sladojević Šola i Ana Štokalo. 

Vijeće Mjesnog odbora jednoglasno prihvaća zapisnik sa 30. sjednice Vijeća Mjesnog odbora „Petar Krešimir IV.“.

Vijeće, bez rasprave, jednoglasno prihvaća sljedeći


DNEVNI RED:

1. [bookmark: _Hlk103322994][bookmark: _Hlk103258837]Financijski plan Mjesnog odbora „Petar Krešimir IV.“ za 2024., donošenje
1. Stavljanje izvan snage Plan malih komunalnih akcija Mjesnog odbora „Petar Krešimir IV.“ za 2024., donošenje zaključka
1. Plan malih komunalnih akcija Mjesnog odbora „Petar Krešimir IV.“ za 2024., donošenje
1. Pregled godine
1. Razno


Ad. 1. Financijski plan Mjesnog odbora „Petar Krešimir IV.“ za 2024., donošenje

Vijeće jednoglasno donosi sljedeći

FINANCIJSKI PLAN
Mjesnog Odbora ''Petar Krešimir IV.''
za 2024.

Članak 1.
Financijski plan Mjesnog odbora ''Petar Krešimir IV.'' za 2024. (dalje u tekstu: Plan) sastoji se od:

PRIHODA:									30.560,00 €
RASHODA:									30.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	30.560,00

	6711
	PRIHODI ZA FINANCIRANJE RASHODA POSLOVANJA
	30.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	30.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	18.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	18.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.


Ad. 2. Stavljanje izvan snage Plan malih komunalnih akcija Mjesnog odbora „Petar Krešimir IV.“ za 2024., donošenje zaključka

Vijeće jednoglasno donosi sljedeći

ZAKLJUČAK

o stavljanju izvan snage Plan malih komunalnih akcija Mjesnog odbora „Petar Krešimir IV.“ za 2024.


1. Stavlja se izvan snage Plan malih komunalnih akcija Mjesnog odbora „Petar Krešimir IV.“ za 2024., KLASA: 024-08/23-003/2235; URBROJ: 251-13-11-1/008-23-3 od 16. studenog 2023.

2. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost i Vijeću Gradske četvrti Donji grad na daljnje postupanje.


Ad. 3. Plan malih komunalnih akcija Mjesnog odbora „Petar Krešimir IV.“ za 2024., donošenje

Vijeće jednoglasno donosi sljedeći

Plan malih komunalnih akcija
Mjesnog odbora ''Petar Krešimir IV.'' za 2024.

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Petar Krešimir IV.'', a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 18.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donji grad u 2024.


Ad. 4. Pregled godine

Dovršeno je uređenje Branimirove tržnice i asfalterskih radova na južnoj strani uz prugu. 
Uklonjeni su oštećeni stupići uz prometnicu koja prolazi kroz park na Trgu kralja Petra Krešimira IV. koji više nisu imali funkciju.
Postavljeni su koševi za pseći izmet u parku i za miješani otpad u ulicama u okolici parka. 
Pomaknut je prometni znak ispred križanja Višeslavove, Bauerove i Trga kralja Petra Krešimira IV. koji je često oštećivan udarcima na mjesto gdje nije na udaru automobila uz zadržanu vidljivost.
Redovnom komunikacijom članova i zalaganjem članova Vijeća s komunalnim redarstvom je poduzet niz radnji za otklanjanje nereda vezano uz smeće i nepropisno parkiranje, a zatvoren je i oštećeni izlog u Branimirovoj ulici za kojeg je bilo moguće da bude izvor ozljeda i zaraza. Također je uklonjen i kabel koji je od Branimirove tržnice preko prometnice bio razvučen do parka.
Članovi Vijeća su organizirali i sudjelovali u akciji čišćenja opušaka iz parka na Trgu kralja Petra Krešimira IV. i oko gimnazija u Križanićevoj u suradnji sa susjednim Vijećem Mjesnog odbora „Knez Mislav“ i „Čistećih medvjedića“.
Održan je uvodni sastanak s predstavnicima Javne ustanove Maksimir vezano uz upravljanje parkom na Trgu kralja Petra Krešimira IV. kako bi se otvorila komunikacija i suradnja službi vezano uz park. Dogovoren je pregled stanja raslinja u parku, tj. usporedbe originalnog stanja i postojećeg stanja biljnog fonda u parku kako bi se planiralo poduzimanje eventualnih korekcija te općeniti dogovor za sastanke sa službama vezano uz održavanje parka.
Više puta tijekom godine su članovi Vijeća putem zaključaka i web obrazaca tražili popravke pruge na Branimirovoj od ZET-a. Praćenje stanja na pruzi će se nastaviti i dalje jer na predmetnoj pruzi, zbog toga što nisu ugrađene betonske podloge, redovito dolazi do oštećenja. Najavljena je rekonstrukcija pruge no tek je počeo proces pa je moguće da će na to trebati čekati oko godinu dana.
Također je traženo i uređenje tramvajskih stanica na prostoru Mjesnog odbora.
Od redovitih poslova, donesen je redoviti prijedlog prioriteta za 2024.; zaključcima je odobreno korištenje prostora Mjesnog odbora te se proširio krug korisnika na bubnjare i grupu „Mankind project“, a redovitim višegodišnjim korisnicima iz šahovskih klubova „Aer“ i „Brana“ su povodom dana četvrti nabavljeni pehari za natjecanja.
Ad. 5. Razno

Ana Štokalo obavještava članove Vijeća da će uređenje nogostupa i parkirnih mjesta u Erdodyjevoj i Kraljice Jelene morati dijelom raditi Zagrebačke ceste, a preslagivanje kocki na parkingu je u nadležnosti Zrinjevca.


Sjednica je završila u 16,35 sati

Zapisničarka: Ana Štokalo


KLASA: 024-08/23-003/2483
URBROJ: 251-13-11-1/008-23-2

Zagreb, 12. prosinca 2023.

Predsjednica Vijeća Mjesnog odbora
„Petar Krešimir IV.“

[bookmark: _GoBack]Ana Štokalo, v.r.





























	Izvješće o glasanju na 31. sjednici, 12.12.2023.

	
	
	
	

	Članovi Vijeća
	Točka 1.
	Točka 2.
	Točka 3.

	Kulašić Senada
	+
	+
	+

	Lokar Robert
	+
	+
	+

	Loos Hubert
	+
	+
	+

	Sladojević Šola Tomislav
	+
	+
	+

	Štokalo Ana
	+
	+
	+

